Seksu n smid, ad nečč yiwet n telqimt ad neqqim acḥay n wussan d yeḥif. Tura lḥemdullah tegra-d slama ifukk yeḥif. Nessexdam di tkuzint kra n leḥwal i leqdic, ger-asen: taccuyt n wakkal, tibarriyin-agi ulac-itent zik, zik d isugam, d tiseksutin, ma d asewwi nxeddem taɣeddiwt, lxeḍra, cituḥ n tassemt n tmurt ad tt-tmelḥeḍ ad tefser i yiṭij ad yeqqim d aẓidan yequt ciṭuḥ-nni n seksu n temẓin ad yiẓid, lǧefna n wesɣaṛ, lǧefna n wuzzay, taccuyt n wuzzay, taseksut n wuzzay, lmeqli, tɣenǧatin, akk ayen yettabaɛen aseqqi. Seksu ad t-sɛeddiḍ deg useksut, ad tṛedmeḍ s waman as-txedmeḍ yemyeḥ ad as-ternuḍ cituḥ n waman ad t-rreḍ ad ifur, ittewwa tyata n yiberdan neɣ maṛtayen, zik yettiẓiḍ yequt, Nsewway tamtunt, lesfenǧ, daya i nessen nukkni. Tamtunt: ad d-dmeḍ lǧefna as-txedmeḍ yemyeḥ as-ternuḍ aman, ad ddmeḍ tyata tqudḥin neɣ aṛba tqedḥin (tiḍebsiyin) n wewren, ad d-tarreḍ tamtunt-nni mi ara ad d-ali akkeni, ad tarṛeḍ ṭaǧin n wakal, zik ulac lgaz, Ncaɛɛel times ad narr ṭaǧin, ad d-neddem ṭbeq as-nexdem aṭarcun ad tt-narr ɣer daxel-nni akken ur tt-yekkat ara ubeḥri ur tettɣaṛ ara ,